Dahurianlehtikuusi

Dahurianlehtikuusi (Larix gmelinii) on mäntykasvien heimoon ja lehtikuusien sukuun kuuluva kesävihanta havupuu, joka kasvaa pääosin Itä-Siperiassa, Mongoliassa ja Pohjois-Koreassa. Dahurianlehtikuusi muodostaa maailman pohjoisimmat metsät. ==Levinneisyys== Dahurianlehtikuusi on kotoisin Siperiasta, ja sen siellä muodostamat metsät ovat maailman pohjoisimpia metsiä. Taimyrin niemimaalla tämä havupuu kasvaa jopa Chatanga-joen suulta pohjoiseen noin 72°50' leveydelläRisto Sarvas: Havupuut. Metsälehti kustannus 2002, 2. painos. ISBN 952-5118-33-9, Dahurian lehtikuusi, s. 273. ja Lana- joellakin 72° leveydellä. Laji kasvaa niin pohjoisessa kylmätalvisessa Siperiassa, koska kesät ovat siellä kuitenkin melko lämpimiä. Se kykenee selviämään ainakin 70 asteen pakkasistaThe Guinness guide to Plants of the world - their natural history and habitats from tundra to tropical forest, Peter Haggett Consultant Editor, D.M. Moore (general editor), Guinness Publishing 1991, ISBN 0-85112-518-2, s. 162.. Tämä perustuu siihen, että dahurianlehtikuusi varastoi soluihinsa jäätymispistettä alentavia aineita, joita ovat tyydyttämättömät rasvat, sokerit, sokerialkoholit ja kalvoproteiinit. Lisäksi dahurianlehtikuusi sietää lisäjuuriensa ansiosta ikiroutaa ja saattaa elää turvesoilla jopa 300–400 vuotta siinä missä tavallinen mänty on hengissä 50–70 vuotta. Dahurianlehtikuusi saattaa Baikal- järven takana kasvaa myös kuivilla aroilla ==Ulkonäkö ja koko== Puu voi hyvissä oloissa kasvaa 35 m korkeaksi, mutta jää yleensä paljon pienemmäksi.The Gymnosperm Database Paras kasvualusta on kalkkipitoinen savinen tai hiekkainen maaSarvas 2002, s. 275., mutta yleensä dahurianlehtikuusi kasvaa hieman kitukasvuisina suurina yhtenäisinä metsiköinä karuilla ylätasangoilla, soilla, hiekkamailla ja louhikoissaSarvas 2002, s. 276.. Hyvin kylmässä vuoristojen metsänrajalla ja tundran rajalla laji kasvaa maassa matavana suikerona, joka ei ole noin 20 cm:n paksuista lumipeitettä korkeampi. Lehdet ovat tasasoukkia, neulasmaisia, ohuita ja pehmeitä. Kävyt ovat vaaleanruskeita, 1–4 cm:n pituisia. Käpysuomut, joita on noin 15–40, ovat tylppä- tai lanttokärkisiä, usein vinoneliömäisiä. Peitinsuomut näkyvät tyvipuoliskossa. Puun pituuskasvu alkaa pitkähaaroista. Dahurianlehtikuusi on yksikotinen kasvi, ja sen kukinnot ovat yksineuvoisia hedekäpyjä ja emikäpyjä. Puun runko on nuorella iällä mutkainen ja lenko. Vanhemmiten se suoristuu, mutta ei kokonaan. Nuoren puun latvus on kartiomainen, vanhalla lakkapäinen ja hyvin vanhalla vino. Dahurianlehtikuusi muodostaa runkovesoja. Puun valontarve on erittäin suuri. Viljelypuut ovat usein kasvilajien välimuotoja. Dahurianlehtikuusi on ilmastollisesti kestävä, hyväkasvuinen ja teknillisesti laadukas puu ja kesävihanta. ==Dahurianlehtikuusi Suomessa== Dahurianlehtikuusi menestyy Suomessa koko maassa I-VIII kasvuvyöhykkeillä aurinkoisilla kuivilla ja tuoreilla kasvupaikoilla vähäravinteisessa maassa. Se viihtyy myös kangasmailla, sekä rämeillä ja korvissa. ==Kuvia== File:Larix gmelinii female cone.jpg|Kypsyvä emikäpy ja puhkeamassa olevia neulasia File:Larix gmelinii bark.jpg|Kaarnaa File:Larix gmelinii short shoots.jpg|Keväällä puhjenneet neulaset File:Larix gmelinii var. olgensis (OIga Bay Larch) (37535368894).jpg|Syksyllä kellastuneet neulaset File:Larix gmelinii var. olgensis (OIga Bay Larch) (26470319579).jpg|Olganlehtikuusi (Larix gmelinii var. olgensis) syysasussa. File:Larix gmelinii old cone.jpg|Ylivuotinen emikäpy == Lähteet == == Aiheesta muualla == * Suomen Lajitietokeskus: Dahurianlehtikuusi (Larix gmelinii) * Metlan sivu aiheesta * United States Department of Agriculture (USDA): Larix gmelinii * Flora of China: Larix gmelinii * Larix gmelinii var. gmelinii Luokka:Lehtikuuset